**מדריך למנחה בנושא:**

**מפגש מתוקשב**

תוכן עניינים

[מבוא 2](#_Toc109114815)

[טיפים 4](#_Toc109114816)

[דוגמה למטלה מתוקשבת 5](#_Toc109114817)

* **מטרות המפגש:**

1. יישום של תכנים שהועברו בהשתלמות
2. הגברת מעורבות של המורים בהשתלמות
3. בנייה של מאגרי ידע: פעיליות, סדנאות , הרצאות וכו'
4. שימוש בטכנולוגיות מתקדמות וזמינות
5. להתנסות בשימוש בסביבה המאפשרת למידת עמיתים בין מורים מצוותים שונים
6. הכנת מטלה במסגרת של צוותים בית ספריים.
7. להכיר סביבות עבודה מגוונות

* **מהלך הפעילות:**

במפגש מתוקשב מתקיימת למידה והתפתחות מקצועית של משתתפי הקורס, השונה ממפגש

פנים אל פנים**.**

את אופי הפעילות והדרישות על אופן ביצועה יש להציג במהלך אחד ממפגשי ההשתלמות.בפעילות שלושה חלקים: .

* **פעילות/מטלה** שיש לבצע על פי המסגרת שנקבעה (יחידני / צוותי). הפעילות צריכה להיות מתוכננת כך שמסגרת הזמן שתדרש לביצוע תהייה כ- 4 שעות (משך מפגש השתלמות אחד)
* **התייחסות מנחי ההשתלמות למטלה** – במסגרת המרחב הויראוטלי שאליו נשלחו המשימות.
* **סיכום וקישור של המשימה לתוכנית ההשתלמות-** במסגרת אחד המפגשים פנים אל פנים (פא"פ), שיערך לאחר הפקת תובנות של צוות ההדרכה מהתוצרים של המשתלמים.

* **משאבים:**
* סביבה ויראוטלית מתאימה (יכולה להיות מרכיב באתר של ההשתלמות או פורום יעודי שיפתח לצורך המשימה )
* הכנה של מאגר של חומרים :כתבות, קישורים, הרצאות מוקלטות וכו', כחומר רקע למשימה.

* **תפוקות המפגש:**

מאגר באתר של הצעות / רעיונות / פעיליות של מורים

* **יישום בהדרכה בית ספרית :**
* במידה והמשימה מפנה ליישום בכיתות ניתן במהלך מפגש הדרכה להקדיש זמן להתייחסות לביצוע המשימה ולהפקת תובנות הן מהמשימה עצמה ומהלך הפעלתה והן מהתוצרים.
* בחינה של המשימה כפוטנציאל לשילוב ברצף ההוראה הבית ספרי, למשל: פיתוח משימה מתוקשבת לתלמידים .
* בחינה משותפת של מאגר הפעילויות שהוכנסו לסביבה הוירטואלית , ו"אימוץ" מושכל של רעיונות.

## מבוא

מפגש מתוקשב משולב מזה שנים כאחד מהמפגשים הבונים השתלמויות מורים. מפגש מתוקשב יכול להיות סינכרוני או א- סינכורי.   
**מפגש א סינכרוני** אינו מחייב את המורים לשבת בשעה מסויימת בסביבה של מחשב ומאפשר להם לבצע את הלמידה בזמן המתאים לכל אחד מהמשתלמים (בתחום הזמן שהוקצב לכך) .   
בהשתלמות בה משולב מפגש מתוקשב אחד בלבד, יש לנצל את המפגש ליישם עקרונות/ נושאים / מיומנויות ודיווח על הפעילות שהמורים ביצעו לפורום של המשתלמים. מטלה מסוג זה מתאימה לביצוע במסגרת של מפגש א- סינכרוני.

שילוב מפגש מתוקשב במהלך השתלמות מאפשר יישום מיידי של היבטים מרכזיים שהמורים נחשפו אליהם במהלך ההשתלמות ולקבל משוב מיידי ואישי ממנחי ההשתלמות ו/או מומחים המשולבים בהשתלמות.

ניתן גם לקיים **מפגש סינכרוני** המחייב את המשתלמים להיות בזמן מסוים מול המחשב ולהאזין להרצאה/סדנה ולקחת בה חלק.

היתרונות המרכזיים של מפגש מתוקשב: אסינכרוני

* תקשורת - זמינות, גמישות, חסכון בזמן
* מולטימדיה - למידה תוך ניצול מרבי של הטכנולוגיה
* אינטרנט - קישוריות, מאגרי מידע, אוטנטיות
* זמינות - הטכנולוגיה מאפשרת למורים לבצע את המשימה במקום ובזמן הנוחים לכל אחד.
* מאפשרת למידה עצמית וקבלת משוב אישי ממנחה ההשתלמות ומעמיתים
* גיוון - מגוון עשיר של חומרי למידה יכולים לעמוד לרשות התהליך הלימודי, כגון: מאגרי מידע, ספריות דיגיטליות, הפניות לחומר רלוונטי על גבי רשת האינטרנט, סימולציות.
* שיתוף - ליצירת מאגר של פעילויות/תכנים

**הקשיים במפגש מתוקשב:**

* קושי בניהול ההשתלמות
* צורך לסגל דרכי הערכה ובקרה אלטרנטיביים
* חשש מפני שימוש בטכנולוגיה
* חשש מפני השקעה רבה של זמן מסביב לשעון
* צורך לשנות את צורת ההסתכלות על מבנה של מפגש השתלמות

כדי לנצל סביבת עבודה זו מומלץ לשלב במטלה שהמשתלמים מקבלים מיומנויות כמו: איתור מידע רלוונטי ברשת, הערכת מידע; בקשה להצגת תוצרים ויזואליים (צילום של שיעור, צילום של ראיונות עם תלמידים, צילום של סביבת לימוד, צילום של "התפתחות" הכתיבה על הלוח במהלך שיעור), הכנת עצמי למידה, הכנת שיעור (או פעילות) מתוקשב לתלמידים.

אפשריות נוספות במפגש א- סינכרוני:  
להפנות את המורים להאזין להרצאה של מומחה, שהוקלטה מראש, ולצרף מטלה המבקשת מהמשתלמים להתייחס למידע שהוצג בהרצאה. ניתן להוסיף גם הפנייה למאמר בנושא ההרצאה או לבקש מהמורים לחפש מאמר מתאים.   
צפייה בשיעור או בסדנה שהוקלטו מראש המלווה במטלה הקשורה לתכני השיעור ו/או להיבטים דידקטיים- פדגוגיים. .

## טיפים

* חשוב שהמורים המשתלמים יקבלו את התאריך של המפגש המתוקשב כחלק מלוח הזמנים של ההשתלמות כולה, ויהיו ערוכים למפגש זה המחייב ב"נוכחות" כמו מפגש פנים אל פנים.
* ה"נוכחות" במפגש מתוקשב נבדקת על פי הכניסה למרחב שהוגדר לשם כך לצורך הכנסה / ביצוע של המטלה .
* ההוראות למטלה המתוקשבת צריכות להינתן למשתלמים במפגש הראשון ביחד עם סילבוס ההשתלמות . בהמשך , לקראת מועד המפגש, יש מקום להסביר בפרוט את המטלה ולהציג את המרחב שמיועד לריכוז המטלות, ובמידת הצורך את הסביבות הנוספות שהמשתלמים יצטרכו לעשות בהן שימוש במהלך ביצוע המטלה.
* יש חשיבות רבה למענה מיידי של מנחי ההשתלמות למשימות הנשלחות על ידי המשתלמים.
* לעודד מורים להגיב אחד לשני. ניתן לשלב זאת כמרכיב במטלה.
* הכינו דף הוראות של כניסה ושימוש בפורום / אתר השתלמות .
* הגדירו בצורה ברורה את לוח הזמנים של המשימה ( עד מתי יש להעביר אותה )

## דוגמה למטלה מתוקשבת

**חלק א':**

בחרו מתוך אוסף פריטי הערכה המופיעים **באתר מלווה ההשתלמות** 3 פריטי הערכה המתאמים לתכנים של הנושא......אותו אתם מתכננים ללמד בזמן הקרוב.

1. נתחו את הפריטים על פי הקריטריונים הבאים, במידת הצורך הוסיפו קשיים שזיהיתם :

| **קשיים** | **כיצד בה לידי ביטוי**  **הקושי בפריט** | **הצעות לכלים להתמודדות** |
| --- | --- | --- |
| ידע חסר |  |  |
| קשיים בהבנת הנקרא |  |  |
| אי שליטה במיומנויות הלמידה הנדרשות בפריט |  |  |
| קשיי התמודדות עם שאלות רב-בררתיות |  |  |
| קשיי הבנה וטעויות המשגה של מושגים ועקרונות מדעיים ספציפיים |  |  |
| תפיסות חלופיות נפוצים במדעים[[1]](#footnote-1) |  |  |
| קושי בחשיבה מתמטית |  |  |
| קשיים בחשיבה מרחבית / מערכתית |  |  |
| קשיי הבנה של תהליכים ומערכות |  |  |

1. בחרו את אחד הפריטים ותנו את הפריט לתלמידים לפני תהליך ההוראה – למידה של הנושא ( בתחילת השיעור) .

רכזו את תשובותיהם בטבלת אקסל

1. למדו את התכנים ואחר כך תנו את הפריט פעם נוספת {הפעם בסוף השיעור{.-

רכזו שוב את תשובות התלמידים בטבלת האקסל שבניתם.

1. רשמו מסקנות ותובנות מהפעילות.
2. לאחר המיפוי בודאי נותרו תלמידים שלא ענו נכון על הפריט. באילו פעולות תנקטו על מנת לטפל בנושא הפעם מנקודת מבט אחרת, אלו פעילויות מפתח יש לבצע הפעם.

הציעו מהלך לחיזוק השליטה בחומר של תלמידים אלו.

1. שילחו את הטבלאות , הפריטים והתובנות לפורום "מטלה מתוקשבת" שבאתר ההשתלמות.
2. היכנסו לתוצרים שנשלחו על ידי צוות מבית ספר אחר והתייחסו לפחות לאחד מהמרכיבים: הפריטים שנבחרו, ניתוח הפריטים, הממצאים של תשובות התלמידים, תובנות מהפעילות, הצעות לפעולות לקידום תלמידים מתקשים .

1. [↑](#footnote-ref-1)